ოქონა

ოქონა — ისტორიული სოფელი შიდა ქართლში, თიღვის მუნიციპალიტეტის სოფლების ზემო ოქონისა და ქვემო ოქონის ძველი საერთო სახელწოდება; საქართველოს თანამედროვე ტერიტორიული მოწყობით — თიღვის მუნიციპალიტეტის ერთ-ერთი ადმინისტრაციული ერთეული (სოფლები: ზემო ოქონა, მუღრისი, სუნისი, ტყისუბანი, ქვემო ოქონა.თიღვის მუნიციპალიტეტი — საჯარო რეესტრის ეროვნული სააგენტო, მუნიციპალიტეტების რეესტრი.  

წერილობით წყაროებში სოფელი ოქონა ცნობილია XV საუკუნიდან. იხსენიება ვახუშტი ბატონიშვილის თხზულებაში „აღწერა სამეფოსა საქართველოსა“ და იოანე ბატონიშვილის „ქართლ-კახეთის აღწერაში“ (XVIII საუკუნე). ოქონის ეკლესიაში 1924 წლამდე ინახებოდა ბიზანტიური სპილოსძვლის ხატი (X-XI საუკუნეები) დეისუსის (ვედრების) გამოსახულებით — „ოქონის ხატი“. სახელწოდება „ოქონის“ ეტიმოლოგიის შესახებ სხვადასხვა მოსაზრება არსებობს. ტრადიციულად მას ხატის წარმოშობის ადგილთან — ბიზანტიის ქალაქ იკონიასთან აკავშირებდნენ, ბიზანტინისტ თამარ მესხის მოსაზრებით კი ხატის და სოფლის სახელწოდება უნდა მომდინარეობდეს მიქაელ მთავარანგელოზის ერთ-ერთ ბერძნული ზედწოდებიდან — „ო–ხონიატი“ („დანმთქმელი“).მესხი თ., ოქონის ხატის რაობისა და ისტორიისათვის, თბ., 2015. — გვ. 26. 

საბჭოთა პერიოდში, 1922–1990 წლებში ოქონა სამხრეთ ოსეთის ავტონომიური ოლქის შემადგენლობაში შეიყვანეს. სოფელი დაიყო ზემო ოქონად და ქვემო ოქონად. ამჟამად რუსეთის მიერ ოკუპირებული ტერიტორიაა. 

ლიტერატურა

სქოლიო

კატეგორია:თიღვის მუნიციპალიტეტის ისტორიული სოფლები